ORDE do 24 de xullo de 2008 pola que se prorrogan cinco bolsas de apoio á formación en tarefas investigadoras de titulados superiores no Centro de Investigacións Ambientais de Lourizán.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 06/08/2008

Con data do 21 de abril de 2006 publícase no Diario Oficial de Galicia nº 77 a Orde do 6 de abril de 2006 pola que se aproban as bases que rexerán a convocatoria de cinco bolsas para a incorporación de titulados superiores ao Centro de Investigación e Información Ambiental de Lourizán, no marco do Programa de recursos humanos do Plan Galego de Investigación, Desenvolvemento e Innovación Tecnolóxica.
Posteriormente, o 24 de outubro de 2006 é obxecto de publicación no Diario Oficial de Galicia número 205 a Orde do 18 de outubro de 2006 pola que se amplía o período de concesión inicial das citadas bolsas convocadas ao abeiro da Orde do 6 de abril de 2006, ata o 14 de agosto de 2007. Así mesmo, pola resolución da Consellería de Medio Ambiente e Desenvolvemento Sostible do 16 de novembro de 2006 (Diario Oficial de Galicia número 226, do 23 de novembro do 2006) dáse publicidade ás cinco bolsas concedidas aos correspondentes candidatos.
O 10 de agosto de 2007 publicouse no Diario Oficial de Galicia nº 155 a Orde do 6 de agosto de 2007, pola que se prorrogaban novamente, por un prazo de 12 meses, as bolsas de apoio á formación en tarefas investigadoras de titulados superiores no Centro de Investigacións Ambientais de Lourizán, concedidas ao abeiro da Orde do 6 de abril de 2006.
O artigo 3 da Orde do 6 de abril de 2006 sinala que, en caso de haber dispoñibilidade de crédito, a duración da concesión inicial podería incrementarse ata un máximo de 12 meses, sen que iso supoña modificación das condicións de convocatoria das bolsas. Tamén, o artigo 1 da Orde do 18 de outubro de 2006, prevé a posibilidade de prórroga destas bolsas por períodos anuais de 12 meses, ata completar un total de 36 meses, sempre que así o permitan as dispoñibilidades orzamentarias. De conformidade co sinalado nestes artigos e unha vez comprobada a existencia de crédito orzamentario axeitado e suficiente, considérase necesario prorrogar por un prazo de doce meses a duración destas bolsas, esgotándose con esta prórroga o prazo máximo de duración fixado no artigo 1 da Orde do 18 de outubro de 2006.
En virtude do exposto e no uso das facultades que teño conferidas polo artigo 34 da Lei 1/1983, do 22 de febreiro, reguladora da Xunta de Galicia e da súa Presidencia e habendo dispoñibilidade de crédito,
DISPOÑO:
Artigo 1º.-Obxecto.
Esta orde ten por obxecto ampliar, ata o 14 de agosto de 2009, a duración das bolsas de apoio á formación en tarefas investigadoras de titulados superiores no Centro de Investigacións Ambientais de Lourizán, convocadas pola Orde do 6 de abril de 2006 e concedidas por Resolución do 16 de novembro de 2006 aos beneficiarios que se relacionan no anexo.
Artigo 2º.-Dotación económica das bolsas.
1. De acordo co establecido no artigo 3.3º da Orde do 6 de abril de 2006 (Diario Oficial de Galicia número 77, do 21 de abril do 2006), a contía da bolsa durante o período de prórroga comprendido entre o 15 de agosto de 2008 ata o 14 de agosto de 2009, sofre un incremento establecéndose para este período de prórroga a dotación mensual de 1.300 euros.
2. Para a prórroga das citadas bolsas convocadas pola devandita Orde do 6 de abril de 2006 e prorrogadas por esta disposición, a Consellería de Medio Ambiente e Desenvolvemento Sostible destinará un máximo de 90.000 euros (78.000 euros correspondentes ás mensualidades e 12.000 euros aos custos de Seguridade Social), distribuídos nas contías e anualidades seguintes:
-Ano: 2008.
Aplicación orzamentaria:
15.04.561.A.480.1 (16.881 ).
15.04.561.A.480.0 (16.869 ).
Importe: 33.750 euros.
-Ano 2009.
Aplicación orzamentaria:
15.04.561.A.480.1 (49.000 ).
15.04.561.A.480.0 (7.250 ).
Importe: 56.250 euros.
Artigo 3º.-Incumprimento.
O incumprimento por parte dos beneficiarios de calquera das bases establecidas na orde da convocatoria do 6 de abril de 2006 suporá a perda do dereito a percibir a axuda correspondente.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo do 2008.
Manuel Vázquez Fernández
Conselleiro de Medio Ambiente e Desenvolvemento
Sostible
Ver referencia pdf "15100D006P011.PDF"